CELEX: 62007CA0287
Language: el
Date: 2009-04-23 00:00:00
Title: Υπόθεση C-287/07: Απόφαση του Δικαστηρίου (δεύτερο τμήμα) της 23ης Απριλίου 2009 — Επιτροπή των Ευρωπαϊκών Κοινοτήτων κατά Βασιλείου του Βελγίου (Παράβαση κράτους μέλους — Δημόσιες συμβάσεις — Οδηγία 2004/17/ΕΚ — Διαδικασίες σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών — Εσφαλμένη ή ατελής μεταφορά της οδηγίας στην εσωτερική έννομη τάξη — Παράλειψη εμπρόθεσμης μεταφοράς στην εσωτερική έννομη τάξη)

20.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/4
            
         Απόφαση του Δικαστηρίου (δεύτερο τμήμα) της 23ης Απριλίου 2009 — Επιτροπή των Ευρωπαϊκών Κοινοτήτων κατά Βασιλείου του Βελγίου
   (Υπόθεση C-287/07) (1)
   
   (Παράβαση κράτους μέλους - Δημόσιες συμβάσεις - Οδηγία 2004/17/ΕΚ - Διαδικασίες σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών - Εσφαλμένη ή ατελής μεταφορά της οδηγίας στην εσωτερική έννομη τάξη - Παράλειψη εμπρόθεσμης μεταφοράς στην εσωτερική έννομη τάξη)
   2009/C 141/06
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: B. Stromsky, D. Kukovec και Μ. Κωνσταντινίδης)
   
      Καθού: Βασίλειο του Βελγίου (εκπρόσωποι: D. Haven και J.-C. Halleux)
   
      Αντικείμενο
   
   Παράβαση κράτους μέλους — Παράλειψη θεσπίσεως, εντός της ταχθείσας προθεσμίας, όλων των αναγκαίων διατάξεων για τη συμμόρφωση προς την οδηγία 2004/17/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών (EE L 134, σ. 1)
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο του Βελγίου,
               
                           —
                        
                        
                           παραλείποντας να θεσπίσει όλες τις αναγκαίες νομοθετικές, κανονιστικές και διοικητικές διατάξεις προκειμένου να μεταφέρει πλήρως και ορθώς το άρθρο 1, παράγραφος 2, στοιχεία β', γ', δεύτερο εδάφιο, και δ', και παράγραφος 13, δεύτερο εδάφιο, το άρθρο 14, παράγραφος 4, το άρθρο 17, παράγραφος 10, στοιχεία α' και γ', το άρθρο 34, παράγραφος 8, το άρθρο 36, παράγραφος 2, το άρθρο 39, παράγραφος 2, το άρθρο 45, παράγραφοι 1 και 3, στοιχεία α' και γ', το άρθρο 48, παράγραφοι 1 έως 4 και 6, στοιχείο γ', το άρθρο 49, παράγραφοι 2, δεύτερη περίπτωση, και 3 έως 5, το άρθρο 50, παράγραφος 1, πρώτο εδάφιο, στοιχείο γ', το άρθρο 52, παράγραφος 1, το άρθρο 57, παράγραφοι 1, δεύτερο εδάφιο, στοιχεία δ' και ε', και 3, πρώτη περίοδος, καθώς και το άρθρο 65, παράγραφος 2, της οδηγίας 2004/17/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών, και
                        
                     
                           —
                        
                        
                           παραλείποντας να θεσπίσει εμπροθέσμως τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς τα άρθρα 9, 34, παράγραφος 2, 52, παράγραφος 3, και 57, παράγραφος 3, δεύτερη περίοδος, της οδηγίας 2004/17,
                        
                     παρέβη τις υποχρεώσεις που υπέχει από την οδηγία αυτή.
            
         
               2)
            
            
               Καταδικάζει το Βασίλειο του Βελγίου στα δικαστικά έξοδα.
            
         
      (1)  ΕΕ C 211 της 8.9.2007.